Numai că a tăbărât pe angajatul magazinului, un tânăr în vârstă de 22 ani, cetățean afgan, lovindu-l cu pumnii. Angajatul s-a apărat cum a pătut și a reușit să îl împingă pe agresor. Acesta a căzut peste vitrina în care erau expuse produsele pe care a spart-o. Sticla spartă i-a provocat mai multe tăieturi agresorului la nivelul mâinilor. Polițiștii au intervenit și au aplanat scandalul.
Agresorul rănit a fost dus la spital pentru a primiri îngrijiri medicale. S-a deschis dosar penal pentru comiterea infracțiunilor de loviri sau alte violențe și pentru infracțiunea de distrugere.
Ce spune Poliția
Aseară, în jurul orei 22.00, polițiștii din Vișeu de Sus au fost solicitați telefonic să intervină la un scandal, produs la un fast food, localizat pe strada 22 Decembrie, din oraș.
În baza sesizării, un echipaj de poliție s-a deplasat la fața locului, iar din primele verificări au stabilit faptul că un tânăr, de 22 de ani, aflat în timpul programului de lucru, pe fondul unui conflict spontan ar fi fost agresat de către un client, de 27 de ani, după care aceștia ar fi continuat să se îmbrâncească. Totodată, tânărul de 27 de ani ar fi distrus vitrina localului, fiindu-i provocate leziuni la nivelul mâinii stângi.
Acesta a fost transportat la Spiralul Vișeu de Sus pentru acordarea de îngrijiri medicale, fără a rămâne internat sub supraveghere medicală.
Polițiștii efectuează cercetări sub aspectul săvârșirii infracțiunilor de lovirea sau alte violențe și distrugere.